**ΟΙΚΟΝΟΜΙΚΟΣ ΑΠΟΛΟΓΙΣΜΟΣ ΠΕΡΙΟΔΟΥ 01/01/2024 – 31/12/2024**

**από τον Θεόδωρο Πανά, Ταμία του Σ.Ε.Α.**

**Ο οικονομικός Απολογισμός για το 2024 έχει όπως παρακάτω:**

* Ο Σύλλογος απαρτίζεται από 522 τακτικά μέλη και 24 φίλους. Ταμειακά ενήμερα μέλη είναι 352. Από αυτά, 106 είναι τα νέα μέλη που εγγράφτηκαν στον Σύλλογο το 2024 και 236 είναι παλαιότερα μέλη του Συλλόγου. Πετύχαμε τον διπλό στόχο του προϋπολογισμού του 2024 να έχουμε 80 νέα μέλη και 300 ταμειακά ενήμερα μέλη.
* Ο Σύλλογος επιβαρύνεται ετησίως με την καταβολή του ΕΝΦΙΑ και φορολογείται λόγω του ενοικίου που εισπράττει από το οίκημα της Σοφοκλέους. Για κάθε έτος το ποσό αυτό ανέρχεται στα 3.190,00 ευρώ. Το 2024 είχαμε μία πρόσθετη επιβάρυνση στα κοινόχρηστα 760 ευρώ για εκσυγχρονισμό του ανελκυστήρα σύμφωνα με την νομοθεσία. Τα έσοδα από την μίσθωση του ακινήτου είναι 7.200 ευρώ ετησίως.
* Το «Κοντά Σας» αναβαθμίστηκε και είναι πλέον πολύχρωμο και τυπώνεται σε 600 αντίτυπα. Από αυτά, 430 ταχυδρομούνται στο εσωτερικό και 35 – 48 στο εξωτερικό, ***σε φίλους και φορείς ανεξάρτητα από το αν είναι μέλη ή αν έχουν καταβάλει την συνδρομή τους***. Δυστυχώς τα ταχυδρομικά τέλη έχουν διπλασιαστεί με αποτέλεσμα εκεί που δαπανούσαμε 230 ευρώ στον ΕΛΤΑ, τώρα είναι στα 450 – 490 ευρώ. Για αυτό ζητάμε από εσάς, που επιθυμείτε να έχετε πέραν της ηλεκτρονικής έκδοσης και την έντυπη, να μας δηλώσετε ποιοι / ποιες μπορείτε να την παραλαμβάνετε από την έδρα του Συλλόγου, για να μειώσουμε τον αριθμό αυτών που ταχυδρομούνται.
* Πετύχαμε με την δική σας βοήθεια, να ενισχύσουμε οικονομικά την Ελληνική Κοινότητα Αντίς Αμπέμπα με το ποσό των 7.000,00 ευρώ και να συμβάλλουμε στην ανοικοδόμηση της περίφραξης του ιερού ναού του Αγίου Φρουμεντίου με το ποσό των 4.000,00 ευρώ.
* Προσφέραμε χρήματα για να υποστηρίξουμε διάφορες κοινωνικές δράσεις όπως την ετήσια στήριξη προς το ACTIONAID, την επιβράβευση των μαθητών που αποφοιτούν από το ΜΙΧΕΙΟ ΓΥΜΝΑΣΙΟ / ΛΥΚΕΙΟ και πετυχαίνουν σε πανεπιστημιακά ιδρύματα της Ελλάδας και της Κύπρου.
* Η μεγάλη ευεργέτιδα του Συλλόγου, Αλεξάνδρα Μαμαλίγκα-Προκοπίου, με την χορηγία της, πραγματοποιήσαμε την αντικατάσταση των καθισμάτων της αίθουσας και εξοπλιστήκαμε με σύγχρονο ηχοσύστημα για τις εκδηλώσεις μας.
* Ο προϋπολογισμός του 2025, είναι ισοσκελισμένος και βασίζεται στον στόχο που θέσαμε ***«να έχουμε ταμειακά ενήμερα μέλη μέχρι το τέλος του έτους τα 380 μέλη και να προσελκύσουμε τουλάχιστον 50 νέα μέλη»,*** και προσδοκούμε να έχουμε μεγαλύτερες χορηγίες από εκείνα τα μέλη που μπορούν να προσφέρουν.
* Το 2025 έχει ξεκινήσει πολύ δυναμικά και μας γεμίζει αισιοδοξία ότι θα πετύχουμε τον στόχο που θέσαμε κατά την σύνταξη του προϋπολογισμού. Ήδη είναι ταμειακά ενήμερα για το 2025, 140 μέλη, έχουμε και 4 νέα μέλη και 8 νέους φίλους.



Η μείωση του Αποθεματικού κατά € 3.701,80 καλύφθηκε με χορηγία

της Αλεξάνδρας Μαμαλίγκα Προκοπίου.







